BOUSTENE VAN 'N VOLK
Die gesin as 'n eenheid is die kleinste familie-eenheid wat aangetref word en ook die belangrikste omdat gesinne die boustene van 'n volk is. As die boustene swak is, val die gebou inmekaar. Die rede vir die feit dat die gesin in volke verenig is, lê daarin dat die gesin in bepaalde behoeftes voorsien.
'n Gesin is 'n voortvloeisel waar hulpelose babas en jonger kinders versorging van hulle ouers ontvang. Bo en behalwe die versorgingsfunksie leer die kind sy eerste gedragsreëls teenoor ander mense en word sy opvattings en gewoontes deur middel van woord en voorbeeld deur sy ouers aan hom geleer.
Sy gedrag is in ooreenstemming met sy volkgenote se gesinne sodat almal in vrede met mekaar kan leef. Hulle praat dieselfde taal, leer dieselfde beginsels en goeie maniere, en heg dieselfde betekenis aan woorde en uitdrukkings.
Sedert die vroegste tye het gesinne om gemeenskaplike redes hulself groepeer. Hulle het dieselfde waardes aangeleer, hulself saam teen vyande verdedig en dieselfde godsdienstige geloof uitgeleef. Soos gesinne uitgebrei het, het ooms en tantes, neefs en niggies, en ander familielede 'n eensoortige volk gevorm.
Denkwyses, gewoontes en gebruike van een volk verskil in 'n groot mate van ander wat tot gevolg het dat misverstande dikwels tussen volke ontstaan en 'n vyandige gesindheid veroorsaak. Wat as beleefd by een volk beskou word, kan by ander volke as afkeuringswaardige gedrag beoordeel word. Dit gebeur veral waar die agtergrond, kultuur, taal en afkoms van die volke grootliks verskil.
Die onderlinge verhoudinge binne die gesin verskil van volk tot volk. Daarom is die rol van die ouers van wesenlike belang. Waar kleiner kinders 'n groot deel van die dag in die sorg van 'n vreemde geplaas word, kom hierdie verskille sterk na vore en dit verwar die kinders. Sommige kinders raak "stout", maar nee, hulle besef nie dat 'n ander volk se handelinge, gebare en woorde van hulle ouers se denke en gebruike verskil nie. As albei ouers in 'n beroep staan, kry die kinders min tyd om met die ouers oor sakies te gesels. Kinders het deurlopend aandag nodig om goed te kan ontwikkel. Kastige kwaliteittyd is 'n klug. 'n Kind het nóú aandag en hulp nodig, nie vanaand wanneer kos voorberei word en slaap-reëlings getref word en tyd ontbreek nie.
Dit is te verstane as sommige ouers albei moet werk, maar is dit regtig in alle gevalle so? Werk hulle vir broodgeld? Is ons kinders nie meer werd as geld en aansien nie? Geskenke en geld aan kinders om op te maak vir ouerlike sorg, vererger die omstandighede en leer die kinders om materialisties te wees. Moet ook nie 'n volkvreemde saamneem om jou kinders tydens vakansies te versorg nie. Jou kinders het jou nodig. Onthou jy nog hoe vol vertroue jy gevoel het as jou pa of ma naby was en jou met klein dingetjies kon help terwyl jy dit as groot probleme ervaar het? Hoe eensaam het jy alleen gevoel? Nou het jou kinders jou nodig.
Waar dit noodsaaklik vir die ouers is om albei te werk, kan wees waar hulle kinders in private Afrikanerskole noodsaaklike onderrig in taal, godsdiens en eie kultuur moet ontvang; weg van ander volke se invloed op die kinders. As net die vader van die gesin se inkomste te klein is, moet plan gemaak word. Dit verg opoffering om dan meer vrye tyd saam met jou kinders deur te bring.
In arm omstandighede gedurende die Tweede Wêreldoorlog het Afrikanervroue volle aandag aan die opvoeding van hulle kinders bestee. Hulle het geweier om buitenshuis te werk en hulle kinders ter wille van geld af te skeep, want opvoeding van die kinders was belangriker. Daarby moet bereken word of al die kostes om te werk regtig lonend is. Bykomende vervoer, klere, grimering, betaling vir huishulp of naskoolsentrum, kitskos koop, belasting en so meer moet in berekening gebring word. Is duur of gereelde vakansies weg van die huis werklik nodig.
Wat ook in ag geneem moet word, is die vorming van die kind se karakter. Hulle kom dikwels van die skool af met ongewenste woorde en grappies wat hulle aanvanklik self nie verstaan nie. As die moeder van die huis na skool tuis is, hoor sy hierdie "nuus" van nuwighede wat die kinders by vreemde skoliere en ook volkvreemde onderwysers hoor. Hulle vind dit interessant en stel al hoe meer daarin belang, soos verskille in gelowe en gebruike. As Moeder na skool tuis is, kan sy haar kind help met die regte opvoeding.
As Moeder eers vanaand tuiskom, is die ongewensthede nie meer so snaaks om daaroor te praat nie. Die volgende dag begin die kind dit wat hy/sy gehoor het as normaal aanvaar. Dwelms kan hierby ingesluit wees en jou kind kan dit werklik geniet. Wie wil alleen soos 'n plant sonder water in die woestyn wees. Dit is verskuilde groepdruk. Min kinders sal dit daarna oorvertel.
Ons het 1498 gaste aanlyn